Official Journal L 082 , 29/03/1990 P. 0001 - 0006

Finnish special edition: Chapter 15 Volume 9 P. 0179

Swedish special edition: Chapter 15 Volume 9 P. 0179



Ir-Regolament tal-Kunsill (EEC) Nru 737/90 tat-22 ta' Marzu 1990 dwar il-kondizzjonijiet li jirregolaw l-importazzjoni ta' prodotti agrikoli li joriġinaw minn pajjiżi terzi wara l-inċident tal-istazzjon tal-enerġija nukleari ta' Chernobyl IL-KUNSILL TAL-KOMUNITAJIET EWROPEJ, Wara li kkonsidra t-Trattat li jistabilixxi l-Komunita Ekonomika Ewropea, u b'mod partikolari Artikolu 113 tiegħu, Wara li kkonsidra l-proposta mill-Kummissjoni, Billi, wara l-inċident fl-istazzjon tal-enerġija nukleari ta' Chernobyl fis-26 t'April 1986, kwantitajiet konsiderevoli ta' elementi radjoattivi ġew rilaxxati fl-atmosfera; Billi r-Regolament 3955/87 [1], kif emendat bir-Regolament 4003/89 [2], stabilixxa l-livelli massimi ta' radjoattività permessi għall-prodotti agrikoli li joriġinaw f'pajjiżi terzi u maħsuba għall-konsum mill-bniedem li magħhom għandhom jikkonformaw l-importazzjonijiet tal-prodotti interessati u li b'konnessjoni magħhom jitwettqu l-verifiki mill-Istati Membri; billi dan ir-Regolament japplika biss sal-31 ta' Marzu 1990; Billi, mingħajr preġudizzju għall-possibilità li, fejn ikun meħtieġ, wieħed jinqeda, fil-futur, bid-dispożizzjonijiet tar-Regolament tal-Kunsill (Euratom) Nru 3954/87 tat-22 ta' Diċembru 1987 li jistabilixxi l-livelli massimi ta' radjoattività permessi għall-oġġetti tal-ikel u għall-għalf wara inċident nukleari jew f'kull każ ieħor ta' emerġenza radjoloġika [3], kif emendat bir-Regolament (Euratom) Nru 2218/89 [4], il-Komunita għandha tissokta tassigura, rigward l-effetti speċifiċi tal-inċident ta' Chernobyl, li l-prodotti agrikoli u l-prodotti agrikoli proċesati maħsuba għall-konsum mill-bniedem u li x'aktarx ikunu kontaminati jiġu mdaħħla fil-Komunità biss skond arranġamenti komuni; Billi dawn l-arranġamenti komuni għandhom jissalvagwradaw is-saħħa tal-konsumaturi, għandhom iżommu, mingħajr ma jkollhom effetti ħżiena fuq il-kummerċ bejn il-Komunità u pajjiżi terzi, in-natura unifikata tas-suq u biex jipprevjenu t-tagħwiġ fil-kummerċ; Billi r-raġunijiet prevalenti meta kien addottat ir-Regolament (KEE) Nru 3955/87 għadhom validi, b'mod partikolari minħabba l-fatt li l-kontaminazzjoni radjoattiva f'ċerti prodotti agrikoli li joriġinaw f'pajjiżi terzi affettwati bl-inċident għadha taqbeż il-livelli massimi permessi tar-radjoattività stabbilita b'dan ir-Regolament; Billi l-konformita mal-livelli massimi permessi għandha tkun is-suġġett ta' kontrolli xierqa, li jistgħu jwasslu għall-projbizjoni tal-importazzjonijiet fil-każi ta' nuqqas ta' konformita; Billi l-kontaminazjoni radjoattiva f'ħafna prodotti agrikoli naqset u trid tissokta tonqos għall-livelli li kienu jeżistu qabel l-inċident ta' Chernobyl; billi għalhekk għandha tiġi stabbilita proċedura sabiex tagħti l-poter illi jiġu esklużi dawn il-prodotti mill-iskop tar-Regolament imsemmi hawn fuq; Billi, ġaladarba dan ir-Regolament ikopri l-prodotti agrikoli kollha u l-prodotti agrikoli pproċessati maħsuba għall-konsum mill-bniedem, ma hemmx bżonn, fil-każ preżenti, li tiġi applikata l-proċedura provvduta f'Artikolu 29 tad-Direttiva 72/462/KEE [5]; Billi, sabiex jiġu ċċarati jew aġġustati, kif meħtieġ, il-miżuri provvduti f'dan ir-Regolament, għandha tiġi stabbilita proċedura simplifikata, ADDOTTA DAN IR-REGOLAMENT: Artikolu 1 Bl-eċċezzjoni tal-prodotti li ma jkunux tajba għall-konsum mill-bniedem li huma elenkati f'Anness I u dawk il-prodotti li jistgħu jiġu esklużi mill-iskop ta' dan ir-Regolament skond il-proċedura stabbilita b'Artikolu 7, dan ir-Regolament għandu japplika għall-prodotti li joriġinaw f'pajjiżi terzi koperti bi: - Anness II ta' mat-Trattat, - ir-Regolament tal-Kunsill (EEC) Nru 2730/75 tad-29 ta' Ottubru 1975 dwar il-glukosi u l-lattosi [6], kif emendat bir-Regolament tal-Kummissjoni (KEE) Nru 222/88 [7], - ir-Regolament tal-Kunsill (KEE) Nru 2783/75 tad-29 ta' Ottubru 1975 dwar is-sistema komuni tal-kummerċ għall-ovalbumina u l-lattalbumina [8], kif emendat bir-Regolament tal-Kummissjoni (KEE) Nru 4001/87 [9], - ir-Regolament tal-Kunsill (KEE) Nru 3033/80 tal-11 ta' Novembru 1980 li jistabilixxi l-arranġamenti kummerċjali li japplikaw għal ċerti oġġetti li jirriżultaw mill-ipproċessar tal-prodotti agrikoli [10], kif emendat bir-Regolament tal- Kummissjoni (KEE) Nru 3743/87 [11], - ir-Regolament tal-Kunsill (KEE) Nru 3035/80 tal-11 ta' Novembru 1980 li jistabbilixxi r-regoli ġenerali għall-għoti tar-rifondi tal-esportazjoni fuq ċerti prodotti agrikoli esportati fil-għamla ta' oġġetti mhux koperti b'Anness II ta' mat-Trattat, u l-kriterji sabiex jiġi ffissat l-ammont ta' dawn ir-rifondi [12], kif l-aħħar emendat bir-Regolament (KEE) Nru 3209/88 [13]. Artikolu 2 Mingħajr preġudizju għad- dispożizzjonijiet l-oħra eżistenti, ir-rilaxx għaċ-ċirkolazjoni ħielsa tal-prodotti riferiti f'Artikolu 1 għandhom ikunu bla ħsara dwar il-konformità mal-livelli massimi permessi stabbiliti b'Artikolu 3. Artikolu 3 Il-livelli massimi permessi riferiti f'Artikolu 2 għandhom ikunu kif ġej: il-livell massimu ta' radjoattivitÄ akkumulat f'termini ta' caesium — 134 u - 137 għandu jkun ta': - 370 Bq/kg għall-ħalib u l-prodotti mill-ħalib elenkati f'Anness II u għall-oġġetti tal-ikel maħsuba għall-ikel speċjali tat-trabi matul l-ewwel erba' xhur sas-sitt xahar tal-ħajja, li jilħqu, fihom infushom, il-ħtiġijiet nutrittivi ta' din il-kategorija ta' persuni u li jinħarġu għall-bejgħ bl-imnut f'pakketti li jkunu identifikabbli biċ-ċar u bit-tikketta "tħejjija ta' ikel għat-trabi" [14], - 600 Bq/kġ għall-prodotti l-oħra kollha interessati. Artikolu 4 1. L-Istati Membri għandhom jikkontrollaw il-konformità mal-livelli massimi permessi stabbiliti b'Artikolu 3 rigward il-prodotti riferiti f'Artikolu 1, billi jitqiesu l-livelli ta' kontaminazjoni fil-pajjiż tal-oriġini. Il-kontroll jista' jinkludi wkoll il-preżentazzjoni ta' ċertifikati tal-esportazzjoni. Skond ir-riżultati tal-kontrolli mwettqa, l-Istati Membri għandhom jieħdu l-miżuri meħtieġa sabiex jiġi applikat Artikolu 2, inkluża l-projbizjoni tar-rilaxx fiċ-ċirkolazjoni ħielsa, filwaqt li jieħdu kull każ individwalment jew b'mod ġenerali għal prodott imsemmi. 2. Kull wieħed mill-Istat Membri għandu jipprovdi lill-Kummissjoni bit-tagħrif kollu li jirrigwrda l-applikazzjoni ta' dan ir-Regolament, notabbilment dawk il-każi ta' nuqqas ta' konformità mal-livelli massimi permessi. Il-Kummissjoni għandha tiċċirkola dan it-tagħrif lill-Istati Membri l-oħra. Artikolu 5 Fil-każi fejn ikun hemm nuqqas ripetut ta' konformità mal-livelli massimi permessi, jistgħu jittieħdu l-miżuri meħtieġa skond il-proċedura stabbilita b'Artikolu 7. Dawn il-miżuri jistgħu saħansitra jinkludu l-projbizzjoni tal-importazzjoni tal-prodotti li joriġinaw fil-pajjiżi terzi interessati. Artikolu 6 L-arranġamenti sabiex jiġi applikat dan ir-Regolament, kull emenda li trid issir għall-prodotti f'Anness I, u l-lista tal-prodotti esklużi minn dan ir-Regolament għandhom jiġu addottati skond il-proċedura stabbilita b'Artikolu 7. Artikolu 7 1. Il-Kummissjoni għandha tkun megħjuna minn Kumitat ad hoc kompost mir-rappreżentanti tal-Istati Membri u ppresedut mir-rappreżentant tal-Kummissjoni. 2. Ir-rappreżentant tal-Kummissjoni għandu jissottometti lill-Kumitat abbozz tal-miżuri li jridu jittieħdu. Il-Kumitat għandu jagħti l-opinjoni tiegħu dwar l-abbozz fil-limitu taż-żmien li l-President jista' jistabilixxi skond l-urġenza tal-każ. L-opinjoni għandha tiġi mgħotija bil-maġġoranza stabbilita b'Artikolu 148(2) tat-Trattat fil-każ tad- deċiżjinijiet li l-Kunsill ikun meħtieġ li jaddotta fuq proposta mill-Kummissjoni. Il-voti tar-rapreżentanti tal-Istati Membri fi ħdan il-Kumitat għandhom ikunu peżati fil-manjera stabbilita b'dan l-Artikolu. Il-President m'għandux jivvota. 3. Il-Kummissjoni għandha taddotta l-miżuri li għandhom japplikaw fil-pront. Madankollu, jekk il-miżuri ma jkunux skond l-opinjoni tal-Kumitat, dawn għandhom jiġu mgħarrfa mill-Kummissjoni lill-Kunsill mill-ewwel. F'dan il-każ: - il-Kummissjoni tista' tiddifferixxi l-applikazjoni tal-miżuri li hi tkun iddeċidiet għal perijodu taż-żmien ta' mhux aktar minn xahar mid-data ta' din il-komunikazzjoni, - il-Kunsill, waqt jaġixxi b'maġġoranza kwalifikata, jista' jieħu deċiżjoni differenti fil-limitu taż-żmien riferit fl-ewwel inċiż. Artikolu 8 Dan ir-Regolament għandu jidħol fis-seħħ fl-1 ta'April 1990. Għandu jtemm fil-31 ta' Marzu 1995, sakemm il-Kunsill ma jiddeċidix xorta oħra għal data aktar kmieni, b'mod partikolari jekk il-lista tal-prodotti li għandhom jiġu esklużi riferita fl-Artikolu 6 tkopri l-prodotti kollha li jkunu tajbin għall-konsum mill-bniedem li għalihom japplika dan ir-Regolament. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-22 ta' Marzu 1990. Għall-Kunsill Il-President P. Flynn [1] ĠU L 371, tat-30.12.1987, p. 14. [2] ĠU L 382, tat-30.12.1989, p. 4. [3] ĠU L 371, tat-30.12.1987, p. 11. [4] ĠU L 211, tas-27.7.1989, p. 1. [5] ĠU L 302, tal-31.12.1972, p. 28. [6] ĠU L 281, tal-1.11.1975, p. 20. [7] ĠU L 28, tal-1.2.1988, p. 1. [8] ĠU L 282, tal-1.11.1975, p. 104. [9] ĠU L 377, tal-31.12.1987, p. 44. [10] ĠU L 323, tad-29.11.1980, p. 1. [11] ĠU L 352, tal-15.12.1987, p. 29. [12] ĠU L 323, tad-29.11.1980, p. 27. [13] ĠU L 286, tal-20.10.1988, p. 6. [14] Il-livell li japplika għall-prodotti li jridu jiġu kkonċentrati jew imnixxfa għandhom jiġu kalkolati fuq il-bażi tal-prodott rikonstitwit bħala lest għall-konsum. -------------------------------------------------- ANNESS I Il-Prodotti li mhumiex tajbin għall-konsum mill-bniedem Kodiċi NM | Deskrizzjoni | ex01011990 | Żwiemel tat-tiġrija | ex01060099 | Oħrajn (annimali ħajjin, esklużi fniek domestiċi u ħamien: li ma humiex tajbin għal konsum uman) | ex 03 01 | ħut ħaj ornamentali | 040811900408199004089190 | Bajd, mhux fil-qoxra, u isfar tal-bajd, li ma jkunux tajba għal konsum umanex | ex 0504 | imsaren, bżieżaq u stonki tal-animali li ma jittieklux (apprti min ħut), sħiħ jew bċejjeċ minnu | 05111000ex051191900511991005119990 | Prodotti mill-annimali li ma humiex speċifikati jew inklużi post ieħor, eskluż demm tal-annimali li jittiekel; annimali mejta ta' Kapitoli 1 jew Kapitolu 3, mhux tajba għal konsum uman | 07132010071331100713321007133310071331100713321007133910071340100713501007139010 | ħxejjex legunini mqadda, maħruġa mill-fosdqa, sew jekk imqaxxra jew le, jew maqsuma, għaż-żriegħ | 10019010 | Spelt xorta ta' qamħ għaż-żriegħ | 10051011100510131005101510051019 | Qamħirrum ibridu għaż-żreigħ | 10061010 | Ross għaż-żriegħ | ex10070000 | Sorgu ibrdiu għaż-żriegħ | 1201001012021010120400101205001012060010120710101207201012073010120740101207501012076010120791101207921012079910 | żrieragħ taż-żejt u frott oleoganejo, sħiħ jew imfarrak għaż-żriegħ | 12091100120919001209210012092310120924001209260012093000120991120999 | Żrieragħ, frott u spori, tat-tip użati għaż-żriegħ | 15010011 | Sonża u xaħmijiet oħra tal-qżieqeż għal użu industrijali apparti milli għall-manifattura ta' oġġetti tal-ikel għal konsum uman | 15020010 | Sonża ta' annimali bovini, nagħaġ jew mogħoż, nej jew maħrum, seww jekk ippressat jew le jew estratt permezz ta' solventi, għal użu ndustrijali apparti minn għal manifattura ta' oġġetti tal0ikel għal konsum uman | 15030011 | Sonża stearin u oleostearin għal użu ndustrijali | 15030030 | Żejt tat-tallow (xaħam tad-dam) għal użu industrijali apparti milli għal manifattura ra "oġġetti tal-ikel għal konsum uman" | 150510 | Xaħam tas-suf u sustanzi mxaħma idderivati minnhom (inkluz il-lanolin) | 1507101015079010 | Żejt mill-ful tas-soya u l-frazzjonijiet tiegħu, seww jekk raffinat u anki jekk le; imma mhux kemikament madifikat, għal użu tekiniku apparti minn għal manifattura ta' oġġetti tal-ikel għal konsum uman | 1508101015089010 | Żejt minn Ġews mitħun u l-frazzjonijiet tiegħu, sew jekk raffinat u anku jekk le imma mhux kemikament raffinat, għal użu tekniku jew industrijali apparti mill għall-manifattura ta' oġġetti tal-ikel għal konsum uman | 15111010 | Żejt tal-palma krud u l-frazzjonijiet tiegħu, sew jekk raffinat u anki jekk le, imma mhux kemikament modifikat, għal użu tekniku jew industrijali apparti milli għal manifattura ta' oġġetti tal-ikel għal konsum uman | 15153000 | Żejt tal-kastru u l-frazzjonijiet tiegħu għal produzjoni ta' aċidi aminoundecanoiċI għall-użu fil-manifattura ta' fibri sintetiċi jew ta' materjali plastiċi artifiċjali | 15154000 | Żejt tung jew il-frazzjonijiet tiegħu | 15159010 | Żjut oiticica, xemgħa tar-riħan u xemgħa Ġappuniża; il-frazzjonijiet tagħhom | 15119091151211901512191015121990151221101512291015131110151319301513211115132119151329301514101015149010151511001515191015152110151529101515501115155091151590211515903115159040151590601516209115162099 | Żjut oħra għall-użu tekniku jew industrijali apparti milli għall-manifattura ta' oġġetti tal-ikel għal konsum uman | 1518003115180039 | Żjut veġitali għal stabiliżżar, fluwidi, imħallta, għal użu tekniku jew industrijali apparti milli għal manifattura ta' oġġetti tal-ikel għal konsum uman | 22072000 | Ethyl alkohol u spirti oħra; denaturati, ta' kull qawwa | 38231000 | Għaqqada mħejjija għal forom tal-funderija jew għal partijiet minnhom | 4501 | Sufra naturali, nejja jew sempliċement imħejjija; Ħela tas-sufra; Sufra mgħaffġa, mfarrka, jew magħmula trab | 530110005301210053012900 | Kittien, nej jew ipproċessat imma mhux minsuġ | 5302 | Qanneb veru (Cannabis sativa L.), nej jew ipproċessat imma mhux minsuġ; Stoppa u ħela ta' qanneb veru (inkluża ħela tal-ħjut u stoppa maħluġa) | ex Kapitolu 6 | Siġar ħajjin u pjanti oħra; basal, għeruq u simili, fjuri maqtuha u ħxejjex ornamentali, esklużi pjanti u għeruq taċ-cikwejra tas-sub-interstatura 06012010 | -------------------------------------------------- ANNESS II Il-Ħalib u l-prodotti mill-ħalib li għalihom japplika l-livell massimu permess ta' 370 Bq/kg Kodiċi tan-NK | 0401 | 0402 | 04031011 sa 39 | 04039011 sa 69 | 0404 | --------------------------------------------------